Det var en vågen borger, der havde bemærket mistænkelig aktivitet i et ellers stille sommerhusområde. Omkring 02.00 blev politiet alarmeret, flere patruljer rykkede ud og fik anholdt tre mænd fra Aalborg. Politiet oplyser, at de tre mænd fra Aalborg er godt kendt af politiet i forvejen, den ene særdeles godt, det oplyser Vagtchef ved Nordjyllands Politi, Aage Pedersen. Tyvene havde stillet vaskemaskine, tørretumbler, vandhaner og mere frem, og var klar til at smutte afsted med byttet, da politiet ankom. Tyvene havde tidligere på aftenen været i samme sommerhus, og var vendt tilbage for at hente det sidste, da de blev anholdt. Da politiet ransagede tyvenes hjem, fandt de adskillige tyvekoster, som tyvene havde tilegnet sig ved et indbrud i sommerhuset Egense ved første besøg. To af de tre mænd er nu varetægtsfængslet i fire uger hver.

Referat:
Nordjyllands Politi snuppede i nat tre indbrudstyve på fersk gerning, da tyvene var i gang med at tømme et sommerhus i Egense.